section_heading: Prvi svjetski rat
paragraph_text: Nakon oporavka, u studenom 1915. dobiva zapovjedništvo nad VI. korpusom koji se nalazio na Zapadnom bojištu. Kada je u srpnju 1916. Brusilovljeva ofenziva zaprijetila probojem fronta, VI. korpus upućen je na Istočno bojište gdje je Marwitz sudjelovao u zaustavljanju ruskog napredovanja. Nakon toga Marwitz je u listopadu 1916. imenovan pobočnikom cara Vilima II, ali je ubrzo u prosincu iste godine dobio novo zapovjedništvo, ovaj put nad 2. armijom koja se nalazila na Zapadnom bojištu.